Asiatisk svartbjørn er en meget tilpasningsdyktig art som helst unngår andre rovpattedyr og mennesker. Den veier normalt 65–150 kg og regnes som en middels stor bjørneart. Hannene veier gjerne 110–150 kg, mens binna gjerne veier 65–90 kg. Kroppen er massiv og kompakt, og lengden er ca. 125–190 cm målt fra snutespissen til halestubben, som i tillegg måler ca. 6,5-10,6 cm i lengde. Hodet er stort og rundt i formen, med små øyne. Ørene er forholdmessig store og runde og sitter lenger fra hverandre enn hos svartbjørn.